Publication: Magyar Közlöny
Issue: MK-2006-32 (Year: 2006, Number: 32)
Era: 2004-2010
Section: 35/2002. (V. 10.) HM rendeletet (a továbbiakban: R.) a következõk szerint módosítom:
Paragraph Index: 296

1. § Az R 3. § c), és q) pontjai helyébe a következõ rendelkezések lépnek: [3. § E rendelet alkalmazásában] „c) Kedvezményes üdültetési forma: az igényjogosultak és családtagjaik részére kedvezményes térítési díj ellenében biztosított támogatott üdülési lehetõség.” „q) KORK: a haderõnemi parancsnokságok és az MH Összhaderõnemi Logisztikai és Támogató Parancsnokság (a továbbiakban együtt: haderõnemi parancsnokságok) szolgálati alárendeltségébe tartozó szervezetek, illetve a HM Nemzetközi és Rendezvényszervezõ Hivatal (a továbbiakban: HM NRH) szervezeti eleme, amely elõ- és utószezonban biztosítja a kiképzési és kulturális célú rendezvények logisztikai feltételeit, fõszezonban végzi a regeneráló pihentetést, valamint az arra jogosultak családtagjainak pihentetését, továbbá a fennmaradó szabad kapacitása terhére az igényjogosultak hétközi, hétvégi pihentetését.”

Source: https://magyarkozlony.hu/hivatalos-lapok/994ff4e827a00d84aa9cdf2b2022efb20dad3488/dokumentumok/cfe295b3817b543b7d80f260c21e6257f386d1a2/letoltes